O'zbekistonda 15 mart kuni qanday ob-havo kuzatilishi ma'lum qilindi

“O'zgidromet” 15 mart kuni respublika bo'ylab kuzatiladigan ob-havo ma'lumotini e'lon qildi.
Unga ko'ra, Toshkent shahrida havo o'zgarib turadi, vaqti-vaqti bilan yomg'ir yog'adi, momaqaldiroq bo'lishi mumkin. Kechasi va ertalab tuman tushishi mumkin. Shamol g'arbdan 5–10 metr/sekund tezlikda esadi, momaqaldiroq vaqtida 12–15 metr/sekundgacha kuchayishi mumkin. Harorat kechasi 6–8 daraja iliq, kunduzi 9–11 daraja iliq bo'ladi.
Qoraqalpog'iston Respublikasi va xorazm viloyatida havo o'zgarib turadi, yog'ingarchilik kutilmaydi. Ba'zi joylarga tuman tushishi mumkin. Shamol g'arbdan 7–12 metr/sekund tezlikda esadi. Harorat kechasi 2 daraja sovuq -3 daraja iliq, kunduzi 5–10 daraja iliq, Ustyurtda kechasi 2–7 daraja sovuq, kunduzi 0–5 daraja iliq bo'ladi.
Buxoro va Navoiy viloyatlarida havo o'zgarib turadi, vaqti-vaqti bilan yomg'ir yog'adi, momaqaldiroq bo'lishi mumkin. Ba'zi joylarga tuman tushishi mumkin. G'arbiy shamol yo'nalishini o'zgartirib, sharqdan 7–12 metr/sekund tezlikda esadi, ba'zi joylarda 17–22 metr/sekundgacha kuchayadi. Momaqaldiroq paytida shamol kuchayishi 25-28 metr/sekundgacha yetishi mumkin. Harorat kechasi 3–8 daraja iliq, kunduzi 7–12 daraja iliq, Navoiy viloyatining cho'l hududlarida kechasi 2 daraja sovuq -3 daraja iliq, kunduzi 5–10 daraja iliq bo'ladi.
Toshkent, Samarqand, Jizzax, Sirdaryo viloyatlarida havo o'zgarib turadi, vaqti-vaqti bilan yomg'ir yog'adi, ba'zi joylarda kuchayadi, momaqaldiroq bo'lishi mumkin. Ba'zi joylarga tuman tushishi mumkin. G'arbiy shamol yo'nalishini o'zgartirib sharqdan 7–12 metr/sekund tezlikda esadi, ba'zi joylarda 17–22 metr/sekundgacha kuchayadi. Momaqaldiroq paytida shamol kuchayishi 25–28 metr/sekundgacha yetishi mumkin. Harorat kechasi 3–8 daraja iliq, kunduzi 8–13 daraja iliq bo'ladi.
Qashqadaryo, Surxondaryo viloyatlarida havo o'zgarib turadi, vaqti-vaqti bilan yomg'ir yog'adi, ba'zi joylarda kuchli bo'ladi, momaqaldiroq bo'lishi mumkin. Ba'zi joylarga tuman tushishi mumkin. G'arbiy shamol yo'nalishini o'zgartirib sharqdan 7–12 metr/sekund tezlikda esadi, ba'zi joylarda 17–22 metr/sekundgacha kuchayadi. Momaqaldiroq paytida shamol kuchayishi 25–28 metr/sekundgacha yetishi mumkin. Harorat kechasi 8–13 daraja iliq, kunduzi 13–18 daraja iliq bo'ladi.
Andijon, Namangan, Farg'ona viloyatlarida havo o'zgarib turadi, vaqti-vaqti bilan yomg'ir yog'adi, ba'zi joylarda kuchli bo'ladi, momaqaldiroq bo'lishi mumkin. Ba'zi joylarga tuman tushishi mumkin. G'arbiy shamol yo'nalishini o'zgartirib sharqdan 7–12 metr/sekund tezlikda esadi. Harorat kechasi va kunduzi 8–13 daraja iliq bo'ladi.
Respublikaning tog'li hududlarida havo o'zgarib turadi, vaqti-vaqti bilan yog'ingarchilik (yomg'ir, qor), ba'zi joylarda kuchli bo'ladi. Momaqaldiroq bo'lishi mumkin. Ba'zi joylarga tuman tushishi mumkin. Qor ko'chishi xavfi bor. G'arbiy shamol yo'nalishini o'zgartirib sharqdan 7–12 metr/sekund tezlikda esadi, ba'zi joylarda 18–23 metr/sekundgacha kuchayishi mumkin. Harorat kechasi 0–5 daraja iliq, kunduzi 3–8 daraja iliq bo'ladi.